BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON
OPĆINSKI SUD U LUKAVCU
Broj: 126 0 Ip 057629 12 Ip 
Lukavac, 30.09.2025. godine

Općinski sud u Lukavcu, sudija Igor Iveljić, u izvršnom postupku tražioca izvršenja RMK Promet Zenica, ulica Kučukovići broj 2, Zenica, B.J, iz Lukavca, ul... , Bimex doo Gornji Rahić bb, Brčko Distrikt, zastupano po punomoćniku Mulahalilović Osmanu, advokatu iz Brčkog, O.S, ......, Grad Lukavac, B.F , ul. .., Grad Lukavac, I.I, ... bb, Grad Lukavac, D.N, ul. ...., Grad Tuzla i O.I, ul...., Grad Lukavac, svi zastupani po punomoćniku Almi Kadrić, advokatu iz Živinica, Grada Lukavac, zastupan po Gradskom pravobranilaštvu, Đ.M, .. bb, Općina Živinice, S.S, ... bb, Grad Lukavac i B.V, ... , Grad Lukavac, zastupani po punomoćniku Hasanović Sulejmanu, advokatu iz Lukavca, D.J, ..... , Grad Lukavac, zastupan po punomoćniku Memić Jakubu, Ć.Z, ..., Grad Lukavac, zastupan po punomoćniku Hodžić Adviji, advokatu iz Tuzle, Š.E, ul. .... , Puračić, Majamex doo Lukavac, Poljice bb, zastupano po punomoćniku Sulejmanu Hasanoviću, advokatu iz Lukavca i H.D, ... , Grad Lukavac i dr., zastupani po punomoćniku Sulejmanu Hasanoviću, advokatu iz Lukavca,  protiv izvršenika “UMEL-FAKOL” doo Lukavac, ulica 9. Maja bb, zastupano po ZAK Enver Hogić, Amir V. Mešić, Azra Hrustemović, advokatima iz Tuzle, radi naplate novčanog potraživanja, dana 07.05.2025. godine donio je 

ZAKLJUČAK O PRODAJI

I.

Određuje se prvo ročište za prodaju nekretnina i to: 

· nekretnina upisana u zk. ul. br. ...., KO Lukavac, označena kao kč.br. 1504/5 (ranije označena kao kč. broj 573/3) Krčevine, poslovna zgrada u privredi, površine 6.207 m2, 

· nekretnina upisana u zk. ul. br. ...., KO Lukavac, označena kao kč.br. 1504/6 (ranije označena kao kč. broj 573/4) Krčevine, poslovna zgrada u privredi, površine 395 m2 

· nekretnina upisana u zk. ul. br. ...., KO Lukavac, označena kao kč.br. 1504/7 (ranije označena kao kč. broj 573/5) Krčevine, zemljište uz privrednu zgradu, površine 1.315 m2, i 

· nekretnina upisana u zk. ul. br. .... KO Lukavac, označena kao kč.br. 1504/1 (ranije označena kao kč. broj 573/1) Krčevine, zemljište uz privrednu zgradu, površine 11.615 m2

za dan 10.11.2025. godine sa početkom u 10,30 sati

Ročište za prodaju održat će se u zgradi Općinskog suda u Lukavcu, sudnica broj 23. 


II.

Vrijednost nekretnine upisane u zk. ul. br. ..., KO Lukavac, označena kao kč.br. 1504/5 (ranije označena kao kč. broj 573/3) Krčevine, poslovna zgrada u privredi, površine 6.207 m2, utvrđena je i ista iznosi 3.685.283,00 KM. 

Vrijednost nekretnine upisane u zk. ul. br. ..., KO Lukavac, označena kao kč.br. 1504/6 (ranije označena kao kč. broj 573/4) Krčevine, poslovna zgrada u privredi, površine 395 m2, utvrđena je i ista iznosi 17.775,00 KM. 

Vrijednost nekretnine upisane u zk. ul. br. ...., KO Lukavac, označena kao kč.br. 1504/7 (ranije označena kao kč. broj 573/5) Krčevine, zemljište uz privrednu zgradu, površine 1.315 m2, utvrđena je i ista iznosi 59.175,00 KM.

Vrijednost nekretnine upisane u u zk. ul. br. .... KO Lukavac, označena kao kč.br. 1504/1 (ranije označena kao kč. broj 573/1) Krčevine, zemljište uz privrednu zgradu, površine 11.615 m2, utvrđena je i ista iznosi 522.675,00 KM. 

III.

Na prvom ročištu za javno nadmetanje ne može se nekretnina prodati ispod polovine utvrđene vrijednosti navedene pod tačkom II. ovog zaključka.

Ako se nekretnina ne bude mogla prodati na prvom ročištu, sud će u roku od 30 dana zakazati drugo ročište na kojem se nekretnina ne može prodati za manje od 1/3 vrijednosti utvrđene zaključkom o prodaji.

Ako nekretnina ne bude prodata ni na drugom ročištu sud će u roku od 15 a najviše 30 dana zakazati treće ročište na kojem nekretnine mogu biti prodate bez ograničenja najniže cijene u odnosu na utvrđenu vrijednost 

Kupac je dužan platiti porez na promet nepokretnosti i takse u vezi sa prodajom. 


IV.

Kupac je dužan položiti cijenu u roku od 30 dana od dana objavljivanja zaključka o prodaji nepokretnosti najpovoljnijem kupcu na oglasnoj tabli suda. Ako ponudilac sa najvećom ponudom nedeponuje prodajnu cijenu u predviđenom roku sud će zaključkom prodaju tom ponudiocu oglasiti nevaljanom i novim zaključkom odrediti da je nekretnina prodata drugom po redu ponudiocu koji u roku od 15 dana deponuje kod suda prodajnu cijenu, a ukoliko ni drugi ponudilac ne položi cijenu u predviđenom roku sud ova pravila primjenjuje i na trećeg ponudioca.

V.


U javnom nadmetanju iz tačke I. zaključka, mogu sudjelovati samo osobe koje su položile osiguranje. Osiguranje iznosi 1/10 određene vrijednosti nekretnine s tim što ne može iznositi više od 10.000,00 KM. Osobe koje sudjeluju u javnom nadmetanju dužne su prije početka ročišta sudu predati po jedan primjerak uplatnice iz koje je vidljivo da je osiguranje položeno.

VI.


Osiguranje se polaže na depozitni račun Općinskog suda u Lukavcu broj 1321002012496062 otvoren kod NLB Banke sa naznakom broja predmeta. Ponuđačima čija ponuda nije prihvaćena osim za tri najbolja ponudioca vratit će se osiguranje odmah nakon zaključenog javnog nadmetanja. Od polaganja osiguranja u ovoj izvršnoj stvari oslobođeni su tražilac izvršenja na čiji je prijedlog određeno izvršenje i nosioci prava upisanih u zemljišnoj knjizi koja prestaju prodajom nekretnine ako njihova potraživanja dostižu iznos osiguranja i ako bi se taj iznos mogao namiriti iz kupovne cijene. 

VII.

Ovaj zaključak objavit će se na oglasnoj ploči suda a stranka može o svom trošku objaviti zaključak o prodaji u sredstvima javnog informisanja odnosno da o zaključku obavijesti lica koja se bave posredovanjem u prodaji nekretnina. 

 									                   SUDIJA
										      Igor Iveljić 

Pouka o pravnom lijeku: 
Protiv ovog zaključka nije dozvoljen pravni lijek.











